CELEX: 32016R2145
Language: bg
Date: 2016-12-01 00:00:00
Title: Регламент (ЕС) 2016/2145 на Съвета от 1 декември 2016 година за изменение на Регламент (ЕС) № 1370/2013 за установяване на мерки за определянето на някои помощи и възстановявания, свързани с общата организация на пазарите на селскостопански продукти

8.12.2016   
            
            
               BG
            
            
               Официален вестник на Европейския съюз
            
            
               L 333/1
            
         РЕГЛАМЕНТ (ЕС) 2016/2145 НА СЪВЕТА
   от 1 декември 2016 година
   за изменение на Регламент (ЕС) № 1370/2013 за установяване на мерки за определянето на някои помощи и възстановявания, свързани с общата организация на пазарите на селскостопански продукти
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 43, параграф 3 от него,
   като взе предвид предложението на Европейската комисия,
   като има предвид, че:
   
               (1)
            
            
               С решение от 7 септември 2016 г. по дело C-113/14 (1) Съдът на Европейския съюз („Съдът“) отмени член 7 от Регламент (ЕС) № 1308/2013 на Европейския парламент и на Съвета (2), с който се определят референтни прагове за определени селскостопански продукти, на основание, че тези прагове е следвало да бъдат приети само от Съвета, по предложение на Комисията, на основание член 43, параграф 3 от Договора за функционирането на Европейския съюз (ДФЕС).
            
         
               (2)
            
            
               Съдът отмени и член 2 от Регламент (ЕС) № 1370/2013 на Съвета (3), с който се определя равнището на публичните интервенционни цени, на основание, че този член е неразривно свързан с отменения член 7 от Регламент (ЕС) № 1308/2013.
            
         
               (3)
            
            
               Съдът обяви, че правните последици от член 7 от Регламент (ЕС) № 1308/2013 и от член 2 от Регламент (ЕС) № 1370/2013 следва да се запазят за максимален период от пет месеца, считано от датата на постановяване на решението.
            
         
               (4)
            
            
               Следователно е необходимо Регламент (ЕС) № 1370/2013 да бъде изменен преди края на петмесечния период, като съответно бъдат добавени и изменени отменените от Съда разпоредби относно референтните прагове и нивата на интервенционните цени и бъдат нанесени някои свързани с това корекции.
            
         
               (5)
            
            
               С оглед на срока, определен от Съда в решението, настоящият регламент следва да влезе в сила в деня на публикуването му,
            
         ПРИЕ НАСТОЯЩИЯ РЕГЛАМЕНТ:
   Член 1
   Регламент (ЕС) № 1370/2013 се изменя, както следва:
   
               1)
            
            
               Вмъква се следният член:
               „Член 1а
               Референтни прагове
               1.   Определят се следните референтни прагове:
               
                           а)
                        
                        
                           за сектора на зърнените култури — 101, 31 EUR/тон, на етапа на продажба на едро, за стоки, доставени до склад, преди разтоварване;
                        
                     
                           б)
                        
                        
                           за неолющен ориз — 150 EUR/тон за стандартно качество определено в точка А от приложение III към Регламент (ЕС) № 1308/2013, на етапа на продажба на едро, за стоки, доставени до склад, преди разтоварване;
                        
                     
                           в)
                        
                        
                           за захар със стандартно качество, определено в точка Б от приложение III към Регламент (ЕС) № 1308/2013, за непакетирана захар франко завод:
                           
                                       i)
                                    
                                    
                                       за бяла захар: 404,4 EUR/тон;
                                    
                                 
                                       ii)
                                    
                                    
                                       за сурова захар: 335,2 EUR/тон;
                                    
                                 
                     
                           г)
                        
                        
                           за сектора на говеждото и телешкото месо — 2 224 EUR/тон за кланични трупове на мъжки животни от рода на едрия рогат добитък от клас по конформация/залоеност R3 по скалата на Съюза за класификация на кланични трупове на едър рогат добитък на възраст осем месеца или повече, посочена в точка А от приложение IV към Регламент (ЕС) № 1308/2013;
                        
                     
                           д)
                        
                        
                           за сектора на млякото и млечните продукти —
                           
                                       i)
                                    
                                    
                                       246,39 EUR на 100 kg — за масло;
                                    
                                 
                                       ii)
                                    
                                    
                                       169,80 EUR на 100 kg — за обезмаслено мляко на прах;
                                    
                                 
                     
                           е)
                        
                        
                           за свинско месо — 1 509,39 EUR/тон за кланични трупове на свине със стандартно качество, определено на база тегло и съдържание на постно месо в съответствие със скалата на Съюза за класификация на кланични трупове на свине, посочена в точка Б от приложение IV към Регламент (ЕС) № 1308/2013, както следва:
                           
                                       i)
                                    
                                    
                                       кланични трупове с тегло от 60 до по-малко от 120 kg: клас Е;
                                    
                                 
                                       ii)
                                    
                                    
                                       кланични трупове с тегло от 120 до 180 kg: клас R;
                                    
                                 
                     
                           ж)
                        
                        
                           за сектора на маслиновото масло —
                           
                                       i)
                                    
                                    
                                       1 779 EUR/тон за необработено маслиново масло „Еxtra virgin“;
                                    
                                 
                                       ii)
                                    
                                    
                                       1 710 EUR/тон за необработено маслиново масло „Virgin“;
                                    
                                 
                                       iii)
                                    
                                    
                                       1 524 EUR/тон за маслиново масло за осветление с две степени на съдържание на свободни киселини, като тази сума се намалява с 36,70 EUR/тон за всяка допълнителна степен на киселинност.
                                    
                                 
                     2.   Предвидените в параграф 1 референтни прагове са предмет на преглед от страна на Комисията, като се вземат предвид обективни критерии, по-специално новостите в производството, разходите за производството (особено за суровини) и пазарните тенденции. При необходимост референтните прагове се актуализират в съответствие с процедурата, предвидена в член 43, параграф 3 от ДФЕС, съобразно развитието на производството и на пазарите.
               3.   Позоваването на референтните прагове от Регламент (ЕС) № 1308/2013 се счита за позоваване на праговете, определени в параграф 1 от настоящия член.“
            
         
               2)
            
            
               Член 2 се заменя със следното:
               „Член 2
               Публични интервенционни цени
               1.   Равнището на публичната интервенционна цена:
               
                           а)
                        
                        
                           за обикновена пшеница, твърда пшеница, ечемик, царевица, неолющен ориз и обезмаслено мляко на прах е равно на съответния референтен праг, определен в член 1а, в случай на изкупуване на фиксирана цена и не надвишава съответния референтен праг в случай на изкупуване чрез тръжна процедура;
                        
                     
                           б)
                        
                        
                           за масло е равно на 90 % от референтния праг, определен в член 1а, в случай на изкупуване на фиксирана цена и не надвишава 90 % от този референтен праг в случай на изкупуване чрез тръжна процедура;
                        
                     
                           в)
                        
                        
                           за говеждо и за телешко месо не надвишава 85 % от равнището, посочено в член 1а.
                        
                     2.   Публичните интервенционни цени за обикновена пшеница, твърда пшеница, ечемик, царевица и неолющен ориз, посочени в параграф 1, се коригират чрез увеличаване или намаляване на тези цени на базата на основните критерии за качество на продуктите.
               3.   Комисията приема актове за изпълнение за определяне на размера на увеличението или намалението на публичните интервенционни цени на продуктите, посочени в параграф 2 от настоящия член, съгласно установените в него условия. Тези актове за изпълнение се приемат в съответствие с процедурата по разглеждане, посочена в член 15, параграф 2.“
            
         
               3)
            
            
               В член 8, буква б) се заменя със следното:
               
                           „б)
                        
                        
                           цената на наличния излишък от захар на пазара на Съюза или — ако няма излишък от захар на посочения пазар — референтния праг за захар, определен в член 1а, буква в).“
                        
                     
         Член 2
   Настоящият регламент влиза в сила в деня на публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 1 декември 2016 година.
      
         
            За Съвета
         
         
            Председател
         
         A. ÉRSEK
      
   
   
      (1)  Решение на Съда от 7 септември 2016 г., Германия срещу Парламент и Съвет, дело C-113/14, ECLI:EU:C:2016:635.
   
      (2)  Регламент (ЕС) № 1308/2013 на Европейския парламент и на Съвета от 17 декември 2013 г. за установяване на обща организация на пазарите на селскостопански продукти и за отмяна на регламенти (ЕИО) № 922/72, (ЕИО) № 234/79, (ЕО) № 1037/2001 и (ЕО) № 1234/2007 (ОВ L 347, 20.12.2013 г., стр. 671).
   
      (3)  Регламент (ЕС) № 1370/2013 на Съвета от 16 декември 2013 г. за установяване на мерки за определянето на някои помощи и възстановявания, свързани с общата организация на пазарите на селскостопански продукти (ОВ L 346, 20.12.2013 г., стр. 12).